text: Kamber bogaktuel
  04 februar 2013 kl. 17.54
  Mikael Kamber, nyhedsvært på TV 2 News med en fortid som chefredaktør på JydskeVestkysten, er bogaktuel.
  - Vi er bedst, når vi er glade, hedder bogen, der udgives på Gyldendal Business.
  Mikael Kamber argumenterer for, at glæde og succes på arbejdspladsen er to sider af samme sag.
  - Vi er meget bedre til at gå på arbejde, hvis vi er glade og motiverede. God ledelse betyder, at ledere skal sørge for medarbejdernes motivation, at give mening til arbejdet, at skabe tillid og ja-kultur i organisationen, siger Mikael Kamber.
  I bogen fortæller han om praktiske erfaringer med tillidsbaseret ledelse fra virksomheder.
  